﻿Personificarea viselor: Imaginarul oniric de la cultura antică greacă la arta sec XX Arta actualizează adesea mituri Prin intermediul său este ilustrat raportul omului cu imaginile, aşa cum s-au formulat de-a lungul timpului, în universul imaginaţiei Menţinând în spaţiul său anumite credinţe, fie ele specifice popoarelor primitive, fie contemporaneităţii, arta exprimă adevărul unei culturi În acest fel este expus nu doar progresul sau declinul manifestat de imaginaţia anthroposului, ci însuşi semnul unei lumi Situându-ne la graniţa dintre lumea aceasta şi o altă lume, reuşim să constituim, în cele din urmă, o unitate: „prin experienţa simbolică, omul descoperă că imaginile nu sunt doar marca voinţei sale, ci şi semnul a ceva de dincolo de datul sensibil Prin imaginile noastre ne expunem la lumina confuză a unei alte lumi ”1 În această lucrare urmăresc să conturez imaginea daimonilor în interiorul spaţiului antic grec Se va observa că pentru greci, experienţa umană - aşa cum era înţeleasă încă de la omul paleolitic era compusă atât din activitatea desfăşurată în stare de veghe, cât şi din aceea manifestată în timpul somnului Visele rânduiau activitatea umană şi modelau atât viaţa individului care trecea porţile oniricului, cât şi mentalitatea colectivă Ca parte a patrimoniului cultural, visele şi credinţa în daimonii care le pricinuiesc sunt menţinute şi acceptate în memoria colectivă ca fiind adevărate Până la urmă, ele au traversat istoria, exprimând sufletul epocilor, inclusiv în artă: „orice epocă a gândirii umane s-ar putea defini, cu destulă profunzime, prin relaţiile pe care le stabileşte între vis şi starea de veghe ”2 În ceea ce priveşte cultura, este lesne de observat că aceasta deţine două componente Prin unirea lor se încheagă spiritul unei comunităţi Având în vedere componenta cognitivă a culturii, se conturează un segment non-material, care formulează credinţele colectivului Acestui element i se adaugă latura materială, manifestată nu doar prin unelte, ci şi prin artă, căci până la urmă aceasta a fost înţeleasă iniţial ca meşteşug3 1 2 3 Jean-Jacques Wunenburger, Viaţa imaginilor, trad Ionel Buşe, Cartimpex, Cluj, p 32 Francois Furet, Omul romantic, trad Giuliano Sfichi, Polirom, Bucureşti, 2000, p 254 téchnē 1 Distanţa care a fost trasată între om şi forţele divine a avut drept consecinţă sustragerea valorii pe care o avea demult experienţa visătorului Pentru omul contemporan, oniricul nu deţine statutul recunoscut în Antichitate sau la popoarele primitive, în genere Visul nu mai este important pentru comunitate, ci pentru individ Inclusiv psihanaliza l-a subiectivizat Atracţia faţă de vise rămâne însă un factor menit să îmbunătăţească experienţa umană Deşi nu mai căutăm contactul cu divinitatea, asemenea strămoşilor noştri, folosim materialul oniric pentru a încerca să înţelegem natura realităţii din stare de veghe Între progresul de azi şi animismul de odinioară, atenţia faţă de vis rămâne totuşi la graniţa dintre cele două Ca practică spirituală, a visa manifesta inspiraţie şi vocaţii sacre sau cultiva comportamente în baza confruntărilor încercate de visător Există, de asemenea, cerinţe care trebuie îndeplinite pentru a prilejui acest tip de vis şi pentru a crea, în fine, propria noastră lume, în vederea revelării adevărului Deşi scopul visătorului a suferit câteva transformări, în practicarea visului lucid încă este integrată imageria întâlnită în Antichitate Numeroşi artişti au folosit în opera lor tema visului, pentru a ilustra acest alt loc ideal, în care coordonatele timpului şi ale spaţiului sunt suspendate, totul în vederea formulării unei lumi cu legi proprii În opera sa, artistul nu reproduce neapărat tangibilul, perceput prin intermediul organelor de simţ El redă prin phantasia arhetipuri localizate în suflet Împărtăşesc în acest sens viziunea platoniciană, conform căreia phantasia reprezintă întâlnirea judecăţii cu percepţia4 şi nu simplă facultate imaginativă, aşa cum este ea înţeleasă astăzi Îi voi sustrage imaginaţiei caracterul fals sau înşelător, considerând că această facultate este privilegiată pentru cunoaştere Lucrările avute în vedere în acest studiu5 împărtăşesc un numitor comun: ele prezintă fiinţe fabuloase sau demoni, care stau la graniţa dintre cele două lumi, alături de visător: „Dacă imaginarul este, cel puţin în parte, sprijinit de o funcţie simbolică, putem să înţelegem de ce imaginile noastre ne învaţă uneori mai mult despre real decât realul însuşi ”6 Chipuri ale visului Coşmar şi vis erotic 4 5 6 Platon, Theaitetos, trad Andrei Cornea, Humanitas, Bucureşti, 2012, 195d Henry Fuseli, The nightmare; Philip Burne-Jones, The Vampire Jean-Jacques Wunenburger, op cit , p 20 2 Pentru început, este necesară întoarcerea la etimologia termenului daimόnion Acesta descrie întâi de toate forţa divină, spiritul Daimon poate sta ca nume pentru suflet sau este un dat al omului care îi determină, încă de la naştere, soarta Un daimon bun face trimitere la eudaimonia7 respectiv la a avea o soartă bună Abia mai târziu se conturează caracterul negativ al daimonilor, fiind ierarhizaţi potrivit forţelor aduse, fie ele bune sau care aduc nelinişte Spaţiului grec îi corespundea όneiros pentru a se referi la vise Mai precis, Oneiroi erau daimonii înaripaţi ai viselor sau personajele visate, nu visul însuşi Despre Oneiroi se ştie că îşi au lăcaşul în Erebos, lumea întunericului veşnic După ce au trecut de cele două porţi menţionate de Homer (prin porţile de corn apar visele profetice în timp ce din porţile de fildeş izvorăsc ceva înşelătoare), ei apar înaintea visătorului sub forma unui stol de lilieci Atunci când se făcea referire la Oneiroi, fiii lui Nyx, apăreau în sintagma melas oneiros, care înseamnă „coşmar” Homer spune că Oneiros este o entitate trimisă de zeu spre a-i fi cunoscută voinţa divină şi spre a-i oferi visătorului mesaje, câtă vreme stă la căpătâiul său Fiindcă nu este conceput ca experienţă exterioară, visul reprezintă cumpăna dintre divin şi uman Istoria europeană păstrează în relaţie –cel puţin în artă- visul erotic şi coşmarul Ephialtes este un alt melas oneiros, al cărui nume este derivat din epiallo, ephallesthai, tradus prin „a sta pe” De regulă, aşa întâlnim daimonii reprezentaţi în artă: stând pe pieptul visătorului 8 Din cauza prezenţei lui Ephialtes, visătorul simte o greutate pe piept, având senzaţia că a paralizat 9 Se înfăţişează ori sub formă de animal, ori sub formă de demon şi pricinuieşte anxietate şi teroare celui pe care îl vizitează Morpheus10 este liderul daimonilor înaripaţi ai viselor şi ia diferite forme umane Este fiul lui Hypnos, care aduce muritorului somnul, cu bagheta sa magică sau cu mângâierea aripilor Alteori este reprezentat cu un corn prin care suflă opiu, inducând somnul Poartă fie o floare de mac, fie o ramură din care picură apă din Lethe celui care doarme Oferind uitare celui care alunecă în oniric, asigură străbaterea unei lumi în care memoria celor lumeşti se alterează, pentru a putea fi cunoscută voinţa zeilor 7 „ A avea un daimon bun” „Cel care se năpusteşte”, în mitologia greacă este personificare a coşmarului, conf Antoaneta Olteanu, Dicţionar de mitologie, Paideia, Bucureşti, 2004, p 130 9 În prezent încă se menţionează starea de paralizie în somn, însoţită de halucinaţii, de regulă în cursul visului lucid 10 „Cel care dă formă”, Antoaneta Olteanu, op cit 8 3 Hermes, datorită faptului că este simbol al forţei profetice - fiindu-i date în grijă sufletele oamenilor pentru cântărire şi călăuzire între lumi - dirijează către oameni visele hărăzite de zei Putem pune în seama simbolului său falic caracterul erotic al viselor Homer menţionează keres11 pentru a se referi la mici diavoli prin care se manifestă sufletele Alteori, eidolon marca imaginea care pătrunde în timpul somnului prin porii celui care doarme 12 şi care lasă în urmă idei despre zei Imaginea este esenţială lumilor despre care vorbim, chiar dacă în oniric apare în absenţa organului de simţ Ea prilejuieşte anumite evenimente visătorului, prin intermediul zeilor, al siluetelor celor morţi sau altor mesageri De-a lungul timpului, visele erotice şi coşmarurile s-au pus în seama daimonilor: „cum e în vis când un om pe altul zadarnic alungă,- nu poate unul să scape şi nici celălalt să-l ajungă ” 13 Mai târziu, romanii le găsesc corespondentul, utilizând termeni care exprimă acţiunile întreprinse în timpul somnului cuiva Incubus, în limba latină înseamnă „greutate” Incubus vizitează femeile, în timp ce succubus, care este un demon feminin, apare în visele bărbaţilor Provine din verbul succubare, „ a sta sub” Termenii sunt folosiţi până în prezent, descriind fiinţele fabuloase a căror manifestare marchează visul lucid Analizând visul prin filtrul unei antropologii a imaginarului se observă că ceea ce realul nu anticipează, visul reuşeşte să ordoneze, creând mituri sau utopii Potrivit experienţelor din timpul visului urmează a fi formulate comportamente, fiind dictate inclusiv trăsăturile unei perioade şi caracterul colectivităţii Visul reflectă un model cultural, nu un vis individual care are sens doar pentru cel care visează Astfel, este exprimată o dimensiune intersubiectivă, concentrată asupra interpretării şi utilizării ulterioare a viselor Convingerea că daimonii veghează asupra visătorului apare în cadrul a diverse popoare, putânduse generaliza asupra universalităţii arhetipurilor Grecii distingeau între vis şi ceea ce se întâmplă în „realitate” însă nu au sustras celei dintâi experienţe importanţa, căci şi aceasta era considerată a fi reală Fie că aveau în vedere realitatea perceptibilă prin simţuri, fie pe aceea manifestată prin 11 Spirite ale morţii, de sex feminin, fiice ale lui Nyx, http://en wikipedia org/wiki/Keres (mythology) 12 Epicur 13 E R Dodds, Dialectica spiritului grec, trad Catrinel Pleşu, Meridiane, Bucureşti, 1953, p 129 4 forţe mistice, ambele rânduiau activitatea umană Împreună alcătuiau o singură lume, căci atât visul cât şi realitatea stau ca expresie pentru acelaşi lucru, anume gândirea colectivităţii Sufletul şi somnul Credinţele faţă de activitatea onirică sunt moştenite de greci din cultura minoică şi miceniană Asemenea şamanilor anteriori lor, grecii percep somnul ca pe o călătorie în care sufletul, ca entitate spirituală ce animă corpul, intră într-un spaţiu privilegiat Homer asemăna somnul cu moartea, căci atunci sufletul omului părăseşte trupul pentru accesul la lumea transcendentală, din care revine cu conştiinţa lumii de dincolo: „Calmul somnului ori al morţii se explică prin absenţa acestuia, somnul sau transa fiind o absenţă temporară, moartea o absenţă perpetuă ”14 Oniricul reprezintă adevărata locuinţă a sufletului, căci aici omul reuşeşte să vadă lucruri care în lumea obişnuită nu i se arată Marcând distanţa dintre concret şi mistic, visul este un fragment al vieţii sufletului Totuşi, conform unor viziuni, este marcată inferioritatea lumii visate prin faptul că este incomunicabilă şi subiectivă, însă adevărul poate fi cunoscut în ambele moduri Este necesară examinarea relaţiei dintre suflet şi spaţiul oniricului, în care reuşeşte să se manifeste liber Faţă de spaţiul realităţii pe care îl avem cu toţii în comun, în vis sufletul părăseşte trupul, pentru comunicarea cu zeii Dacă somnul e punere în lanţuri a părţii senzitive, visul e exprimarea simţirii, aceasta fiind slăbită numai parţial Sufletul, văzut pe model neolitic, este sacru: „El [omul] percepea natura simpatetic, dar în acelaşi timp îşi construia un univers mitic, în care realitatea era împletită cu imaginarul şi în contextul căruia naturalul şi supranaturalul se completau reciproc Pe acest fond a elaborat conceptul de sacru şi a sacralizat lumea ” 15 Trupul pe care îl locuieşte omul este doar un ansamblu profan Numai separându-se de trup, eventual în timpul somnului, sufletul poate ajunge la cunoaştere Tot atunci se manifestă voinţa zeilor, acţionând asupra sufletului acum lipsit de discernământ Deoarece este separat de trupul care îl înşală adesea în baza simţurilor, sufletul poate să prevadă viitorul şi să fie instrumentul prin care acţionează forţele divine 14 J G Frazer, Creanga de aur, Minerva, Bucureşti, 1980, vol II M Eliade apud C-tin Bălăceanu Stolnici, Incursiune în lumea sufletului, o abordare antropologică, Paideia, Bucureşti, 2003, p 11 15 5 Heraclit, deşi nu vedea visul ca manifestare a voinţei zeilor, considera somnul intermediar între viaţă şi moarte Tocmai pentru că oamenii trăiesc uneori ca şi cum ar visa, căci se întorc către ei înşişi, adevărul poate fi cunoscut în ambele moduri Deoarece în timpul somnului sufletul se desprinde de trup şi intră în regiuni spirituale divine, omul are o viaţă dublă, ceea ce face ca cele trăite în vis să fie la fel de reale Homer ia drept reală orice apariţie din vis Indiferent că este un zeu sau un daimon, acest dublu eu, „când celălalt eu doarme inconştient de sine însuşi, se trezeşte şi acţionează dublul său ”16 Cauze fiziologice Desigur, visul poate fi atât purtător al adevărului transcendent cât şi impuls iraţional ascuns, care iese la iveală Din acest motiv, visele sunt împărţite între cele nesemnificative şi care aduc viziuni Pentru ca visele să înfăţişeze mai mult decât impulsuri iraţionale, este necesar ca mintea visătorului să fie păstrată cât mai limpede Aristotel neagă explicit originea divină a viselor însă admite o natură ocazional profetică a acestora Visele care prevestesc evenimente din viitor apar la omul simplu, care are cugetul mai puţin frământat, „potolit şi gol”17 Atât grecii cât şi romanii evitau asimilarea anumitor mâncăruri înainte de somn În ceea ce priveşte visele erotice, cauza este pentru cei mai mulţi fiziologică Se recomanda evitarea consumului de alimente care încălzesc stomacul, pentru ca visătorul să aibă un somn liniştit, fără coşmaruri Pentru evitarea viselor erotice, se obişnuia ca actul sexual să aibă loc pe întuneric Altfel, ochiul ar fi putut să reţină imagini şi să le readucă omului în vis De asemenea, se considera că dormitul pe spate poate să provoace coşmaruri, lucru care ne apropie şi mai mult de credinţa în apariţia daimonilor În lucrările avute aici în vedere, daimonii sunt reprezentaţi stând pe pieptul celui care doarme Se spune că prin presare provoacă sufocarea sau pur şi simplu o greutate incomodă Atunci când se odihneşte partea raţională a sufletului iar cea sălbatică, „îndopată de mâncare şi vin tulbură somnul pentru satisfacerea propriei lăcomii”18 dorinţele sunt cele care se ivesc în 16 Erwin Rohde, Psyche, trad Mircea Popescu, Meridiane, Bucureşti, 1985 Aristotel, Parva naturalia, trad Şerban Mironescu şi Constantin Noica, Editura Ştiinţifică, Cluj, 1972, p 90 18 Platon, Republica, trad Dumitru Vanghelis, Antet XX Press, Prahova, 2005 Cartea IX 17 6 timpul somnului Omul nu trebuie să îşi tulbure sufletul cu partea irascibilă, ci să îl potolească cu cele două, pentru a ajunge la adevăr Doar aşa imaginile din vis apar netulburate Un om sănătos la corp şi minte trebuie să îşi trezească partea raţională prin gânduri frumoase, în timp ce partea ce doreşte să fie lăsată singură să cerceteze calm tot ceea ce omul nu cunoaşte din trecut, prezent sau viitor În Timaeus este schiţată originea divină a viselor, deşi Platon oferă în principal o explicaţie naturalistă pentru somn şi vis: „au statornicit în această regiune a trupului facultatea de prevestire, ca să participe şi ea cumva la adevăr ”19 Prevestirile au loc în timpul somnului deoarece „atunci puterea de înţelegere se află înlănţuită fie datorită vreunei boli profetice, fie când, inspirată de divinitate se află abătută de slava ei firească ”20 Ritual şi oralitate Pentru ca identitatea culturală să fie produsă, este necesară activitatea ritualică Visătorul este asemenea călătorului care are acces la lumea de dincolo, motiv pentru care îi survine rolul de a dicta modul în care ceilalţi se raportează la muncă, moarte, viaţă politică şi socială Prin faptul că povesteşte visele sale, individul îşi stabileşte relaţia cu grupul Narând cele trăite în oniric, el conturează un nou raport, cu cel care are rolul de tălmăcitor Împreună cu ceilalţi, cei doi sprijină credinţa că visul are o natură profetică Deşi visul este o călătorie subiectivă, e necesară expunerea celor petrecute în vis, pentru folosul întregii comunităţi Din relaţia cu auditoriul derivă efectele benefice La trezire numai memoria poate acorda autoritate visului, căci ea înştiinţează despre relaţia privată, a dublului eu care acţionează Semnificaţia găsită devine semnificaţia pe care şi-o însuşeşte grupul, prin participare Interpretând evenimentul ca semn, individul se sprijină el însuşi de imaginaţia colectivă, pe care o re-crează Animismul susţine practicile menite să întărească încrederea vis-a-vis de evenimentele petrecute în oniric Credinţa în zei îl încurajează pe omul grec să sporească oferirea de jertfe, în vederea asigurării prosperităţii Altfel, orice nedreptate e pusă în seama zeilor, adesea nedrepţi În schimbul jertfelor, zeii oferă daruri, puteri sau indicii despre lumea de dincolo Ei prilejuiesc comunicarea cu cei decedaţi şi prin revelarea adevărurilor divine oferă visătorului o experienţă care să îl ghideze apoi, în stare de veghe: „vie rămâne însă imaginea celui ce a trăit, ea doarme 19 20 Platon, Opere VII, Timaeus, Editura Ştiinţifică, Bucureşti, 1997, 71d Ibidem, 71e 7 însă când membrele omului sunt în mişcare dar în timpul somnului îi vesteşte adesea în vis ce se va petrece în viitor ”21 Pentru că facultăţile onirice sunt deosebit de importante pentru cei din comunitate, acest lucru determină apariţia şi dezvoltarea tehnicilor iraţionale 22 Incubaţia se practica adesea în temple sau în împrejurimile despre care se considera că au o încărcătură magică Aici, preoţii obişnuiau să inducă somnul profetic cu ajutorul ierburilor sau poţiunilor pe care le preparau şi le ofereau viitorilor visători Pentru a beneficia de mesajul divin al zeilor, se practicau ritualuri de purificare înainte de a intra în templu Visătorul ţinea post înainte şi se îmbăia în apă rece Practica abstinenţa şi oferea jertfe, sacrificând animalele reprezentative zeilor invocaţi în vis, sau dormea pe pielea animalului sacrificat Acest tip de mantică garanta comunicarea cu zeii Se credea în evenimente hărăzite de zei, astfel că dacă această comunicare nu era directă, somnul prelua funcţia profetului Somnul devine instrument pentru oracole, ajutând inclusiv la tratarea bolilor Pitagora însuşi doarme lângă râu pe o piele de miel Puterea apei oferă oracole în vis datorită uniunii cu puterea magică: „este un eveniment oracular atunci când în timpul somnului, o persoană, o autoritate sacră, un preot sau un zeu, declară direct ceea ce urmează să se petreacă sau nu, sau ceea ce ar trebui făcut sau evitat ”23 La Oracolul de la Epidaurus, de pildă, Asclepius apare în viziunile celui care doarme Uneori îşi trimite câinii să lingă rănile celui bolnav, alteori şarpele său se împerechează cu femeile De altfel, comunică leacuri, iar recomandările sale terapeutice nu sunt neglijate de ceilalţi Visul capătă astfel valoare prin emoţia celui care îl vede De aceea este introdus în comunitate, căci visătorul îl validează ca fiind semnificativ Calitatea omului primitv constă în uşurinţa cu care integrează magicul şi miticul în viaţa sa, reuşind, chiar şi parţial, să răspundă la enigmele existenţiale Prin această atitudine se trasează inclusiv dimensiunile vieţii sociale Funcţia persuasivă a visului participă la menţinerea visului drept experienţă trăită cu adevărat Potrivit acestei funcţii au apărut oneirocritica şi divinaţia onirică Visătorul este legat prin memorie de cele trăite, iar interpretul descoperă enigma onirică, în vederea modelării realităţii Deşi este izvorât din imaginaţia visătorului, visul este în fapt desfăşurat liber, pe un teren comun celui care 21 22 23 Pindar apud Erwin Rohde, op cit magice Macrobius, apud E R Dodds, op cit 8 doarme şi celui care îşi aminteşte, apoi, în stare de veghe Prin oralitate şi artă se menţine vie credinţa în mesaje profetice Drept urmare, pentru omul antic, relaţia dintre vise şi realitate era sub forma unei cauzalităţi diferite de cea cunoscută de omul contemporan Pentru cel dintâi, visele sunt adevărate deoarece vieţile tuturor depind de ele Datorită lucrurilor revelate în vis, în special ideile despre zei, experienţa onirică devine obiect al devoţiunii religioase Până la urmă, inclusiv mitul este în esenţă un vis colectiv, izvorât din vise individuale Părăsind lumea comună, pentru un soi de stare de até, sufletul se lasă dirijat de forţele daimonice şi nu îşi asumă consecinţele actelor sale Lucrul acesta este evidenţiat la omul homeric, care scapă de eventuala ruşine, aferentă acţiunilor sale În vis rezidă adevărul despre real, având drept mărturie culte, temple, ofrande sau scrieri apărute la îndemnul unui vis, căci „multe vise au inspirat dedicaţii sub formă de plăci, statuete, lăsând în urmă evidenţe arheologice, precum inscripţiile despre vis sau despre cum a fost văzut un vis ”24Se observă că indiferent de timpul căruia îi aparţine, omul îşi parcurge viaţa potrivit năzuinţei de a apela la magic şi fabulos În încercarea de a oferi un sens vieţii sale, omul pune în seama unor puteri sau fiinţe supranaturale faptele şi consecinţele lor Imaginarul oniric nu este complet dizolvat, ci este supus altor abordări Cu toate acestea, îi menţine încă pe oneiroi drept personaje principale în desfăşurarea coşmarurilor şi a viselor erotice Bibliografie Dicţionare: Antoaneta Olteanu, Dicţionar de mitologie, (Bucureşti: Paideia, 2004) Cărţi: 1 Aristotel, Parva naturalia, trad Şerban Mironescu şi Constantin Noica, Editura Ştiinţifică, 1972 2 Bălăceanu Stolnici, C-tin, Incursiune în lumea sufletului, o abordare antropologică, Paideia, Bucureşti, 2003 24 Traducere proprie din Kelsey, T Morton, God, Dreams, and Revelation: A Christian Interpretation of Dreams, Augsburg Books, 1991 9 3 Dodds, E R , Dialectica spiritului grec, trad Catrinel Pleşu, Meridiane, Bucureşti, 1953 Cap IV 4 Frazer, J G , Creanga de aur, Minerva, Bucureşti, 1980, vol II 5 Harrison, Jane, Ellen, Epilegomena to the study of greek religion, (Cambrige: University Press, 1921) sursa: https://archive org/details/epilegomenatostu00harruoft accesat: 27/06/2014, 16 28 6 Platon, Republica, trad Dumitru Vanghelis, Antet XX Press, Prahova, 2005, Cartea II, IX 7 Platon, Opere, Timaeus, Editura Ştiinţifică, Bucureşti, 1997 8 Platon, Theaitetos, trad Andrei Cornea, Humanitas, Bucureşti, 2012 9 Rohde, Erwin, Psyche, trad Mircea Popescu, Meridiane, Bucureşti, 1985 10 Jean-Jacques Wunenburger, Viaţa imaginilor, trad Ionel Buşe, Cartimpex, Cluj, 1998 10 